**SJSL – 6.C – 12. týždeň – 1.2. – 5.2. 2021**

**Slovenský jazyk – str. 74 – 76:**

**Napíš si do zošita (vytlač si) :**

**Číslo podstatných mien: jednotné/sg. a množné/pl. ( muž – muži, váza – vázy, ucho – uši)**

**Niektoré podst. mená majú len:**

* **jednotné číslo – (to) lístie, šťastie, (ten) nábytok, hlad, (tá) doprava, bielizeň…**
* **množné číslo – ale pomenúvajú jednu vec/predmet – (tie) nohavice, Kolíňany…**

**POMNOŽNÉ PODSTATNÉ MENÁ:**

* **majú len množné číslo,**
* **ukazujeme na ne ukazovacím zámenom tie,**
* **sú zakončené na -y, -e, -a, -á, -ia,**
* **vieme určiť rod a vzor,**
* **pomenúvajú len jednu vec/predmet.**

|  |  |  |  |  |
| --- | --- | --- | --- | --- |
| **ROD** | **ZAKONČENIE** | **LOKÁL** | **VZOR** | **PRÍKLADY** |
| **MR** | |  | | --- | | **-y** | | **-e** | | |  | | --- | | **-och** | | **-och** | | |  | | --- | | **dub** | | **stroj** | | |  | | --- | | **hody, dostihy, Piešťany,** | | **kúpele, okuliare, peniaze** | |
| **ŽR** | |  | | --- | | **-y** | | **-e** | | **-ach, -ách, -iach** | |  | | --- | | **žena** | | **ulica** | | |  | | --- | | **prázdniny, šaty, Šahy** | | **nohavice, Levice, husle, sane** | |
| **SR** | |  | | --- | | **-a/-á** | | **-ia** | |  | |  |  |  | | --- | --- | --- | | |  | | --- | | **mesto** | | **srdce** | | |  | | |  | | --- | | **vráta, ústa, bradlá** | | **prsia, Lukovištia** | |

**Lužany – L (o) lužanoch, MR, vzor dub (duby)**

**peniaze – L (o) peniazoch, MR, vzor stroj (stroje)**

**narodeniny – L (o) narodeninách, ŽR, vzor žena (ženy)**

**rifle – L (o) rifliach, ŽR, vzor ulica (ulice)**

**ústa – SR, vzor mesto (mestá)**

**prsia – SR, vzor srdce (srdcia)**

**V strednom rode si nemusíme tvoriť L ( o kom? o čom?), podľa zakončenia v N na -a, -á – ia vieme, že podst. meno je stredného rodu.**

**ÚLOHA = učebnica – 76/9., 75/7. (zo 4. cv. – rozhovor dievčat v cukrárni), PZ 50/4.**

**Slovenská literatúra – str. 56 až 58**

**Pozorne si prečítaj článok a napíš si (vytlač si) poznámky:**

**Bájka, báj, balada – patria do epiky**

**BÁJ alebo MÝTUS**

* **najstaršia podoba ľudovej prózy,**
* **vyjadruje primitívny názor ľudí na svet,**
* **vystupujú v nej aj bohovia a polobohovia s nadprirodzenými vlastnosťami,**
* **bájoslovie alebo mytológia = súbor bájí (každý národ má svoje),**
* **podobá sa rozprávke = dej je vymyslený**

**Delenie bájí podľa témy, ktoré spracúvajú:**

1. **báje o vzniku neba a zeme,**
2. **báje o vzniku človeka, zvierat a rastlín,**
3. **báje o vzniku vecí, remesiel, vied a umení,**
4. **báje o predkoch, hrdinoch, obrancoch rodu.**

**Talianska báj: VLK Z GUBBIA**

**Literárny druh: epika**

**Literárny žáner: báj**

**Forma: prozaická**

**Téma: o predkoch, hrdinoch, obrancoch rodu**

**Postavy: František z Assisi, mních, kazateľ**

**obyvatelia mestečka Gubbio**

**vlk – ozrutný, nebezpečný, krvilačný**

**Dej sa odohráva v mestečku Gubbio. Ľudia sa báli večer a v noci vychádzať zo svojich príbytkov, lebo sa báli vlka. Ten ohrozoval nielen ľudí, ale aj zvieratá. František sa o tom dopočul a v sprievode svojho druha išiel obyvateľom na pomoc. V mestečku sa dlho nezdržal. Zamieril do lesa k vlkovmu brlohu. Prehovoril k nemu, vraj neposlúcha Krista Pána. Prikázal mu nezazabíjať ľudí a zvieratá. Vlk si sadol Františkovi k nohám, skrotol a šiel sním do mestečka. Ľudia ho až do smrti kŕmili.**

**Myšlienka: Dobrotou srdca najďalej zájdeš.**

**Posielajte úlohy, pracujte, opakujte si.**